[bookmark: _heading=h.gjdgxs]Opetushallitus


SISÄLLISSODAN HAASTATTELU
________________________________________________________
Historian oppiaineen perusopetuksen päättöarvioinnin tukimateriaali

ALOITUS
Sisällissodan haastattelu -tehtävässä oppilas valitsee Suomen sotasurmat -sivustolta henkilön, joka on kuollut sisällissodassa ja tekee hänestä fiktiivisen haastattelun. Haastattelussa historiallisten faktojen on oltava paikkansapitäviä, mutta oppilas voi lisätä asioita, jotka olisivat voineet olla mahdollisia. Haastattelulle on luotu pohja, jossa on kysymyksiä, mutta oppilas voi lisätä kysymyksiä, jotka sopivat hänen henkilönsä tilanteeseen.
Työssä oppilas pääsee hakemaan tietoa sekä alkuperäislähteistä että toisen käden lähteistä. Hän harjoittelee tiedonhakua ja historiallista empatiaa. Samalla hän pyrkii etsimään syitä sisällissodan syttymiselle ja sille, että ihmiset lähtivät sotimaan. 
Tässä tukimateriaalissa on oppilaalle annettavat ohjeet sekä arviointikriteerit. Arviointi kohdistuu seuraaviin taitoihin: T2 historiatiedon hankkiminen, T5 historiallinen empatia, T6 syy-seuraussuhteen ymmärtäminen ja T9 ihmisen toiminnan selittäminen.
Riitta Mikkola


SISÄLLISSODAN HAASTATTELU
OHJEET OPPILAALLE
Tee fiktiivinen haastattelu henkilölle, jonka olet valinnut Suomen sotasurmat -sivustolta: http://vesta.narc.fi/cgi-bin/db2www/sotasurmaetusivu/main


Haastattelun minimikysymykset (Voit kysyä enemmänkin tarkennuskysymyksiä.)
· Kerro elämästäsi ennen vuotta 1918.
· Missä asuit? Millainen perheesi oli? Mitä teit työksesi? Millaista vapaa-aikasi oli? Millainen ympäröivä maailma oli?
· Miksi lähdit sotimaan? (Vai soditko ollenkaan?)
· Mitä ajattelet vihollisesta?
· Kerro elämästäsi vuonna 1918. (Ohje: Tutki karttaa ja paikkakuntia.)
· Milloin ja missä lähdit mukaan?
· Missä taistelit? Kerro taisteluista.
· Jäitkö vangiksi? Missä? Milloin? Millaista vankileirillä oli?
· Milloin ja missä lopetit? 
· Mitä kadut? Mitä olisit tehnyt toisin, jos olisit voinut?
· Mitä haluaisit sanoa vuoden 2021 koululaisille?
1. Asetu haastateltavan asemaan. Kirjoita minämuodossa. Kerro perheestä, työstä, arjesta, tunteista, peloista, toiveista. Voit käyttää mielikuvitustasi niin paljon kuin haluat, kunhan tarkistat, että tiedetyt faktat pitävät paikkansa ja että kirjoittamasi asiat sopivat vuoden 1918 Suomeen ja henkilön tilanteeseen.  
2. Etsi perustietoa myös elämästä vuonna 1918. Tutki, mitä paikkakunnilla, joilla henkilösi asui, taisteli tai kävi, tapahtui vuonna 1918. Saat perustiedot henkilöstäsi Suomen sotasurmat -sivulta. Käytä myös muita lähteitä. Sisällissodasta on paljon aineistoa olemassa. Tutki kuitenkin, onko käyttämäsi lähde luotettava.
3. Kysy henkilöltäsi vähintään minimikysymykset. Voit kysyä enemmänkin. Anna haastateltavasi puhua, älä rajoita häntä.
4. Merkitse haastattelun loppuun käyttämäsi lähteet. Internet-sivuista merkitään sivun otsikko ja tarkka osoite, esim. Työväenliikkeen 100 itsenäisyyden vuotta
http://www.tyovaenliike.fi/tyovaenliikkeen-vaiheita/alasivu-3/
5. Palauta haastattelusi Google Classroomissa viimeistään annettuna päivämääränä.
6. Haastattelut arvioidaan. Tutustu arviointikriteereihin etukäteen!


ARVIOINTIKRITEERIT
	ARVOSANA
	Kieliasu
	Historiatiedon hankkiminen ja käyttö
	Historiallinen empatia
	Syy–seuraus-
suhteiden
ymmärtäminen
historiassa
	Haastattelun laajuus

	Arvosana 5

	Ilmaisu on sekavaa ja siksi tekstiä on vaikea ymmärtää.
Tekstissä on selviä kirjoitusvirheitä tai puhekielisiä ilmauksia.

	Oppilas on käyttänyt Sotasurma-sivustoa väärin eli faktatiedoissa on virheitä.
Lähteitä ei ole merkitty.

	Oppilas ei ole asettunut menneen ajan ihmisen asemaan. Hän kirjoittaa asioita, jotka eivät ole mahdollisia.
	Oppilas on haastattelussaan maininnut
joitain sisällissodan
syitä.
	Haastattelu on kaikilta osin erittäin suppea.

	Arvosana 7

	Teksti on kirjoitettu kohtuullisen ymmärrettävästi. Tekstissä on joitain havaittavia kirjoitusvirheitä.

	Oppilas on käyttänyt Sotasurma-sivustoa asiallisesti mutta ei ole käyttänyt mitään muita lähteitä.
Lähteet on merkitty, mutta merkinnässä voi olla puutteita.


	Oppilas on jossain kohdin pystynyt asettumaan
menneen ajan ihmisen
asemaan.

	Oppilas on kuvaillut
joitain sisällissodan 
syitä. Hän osaa jossain kohtaa yhdistää yleiset syyt ihmisten henkilökohtaiseen elämään.
	Haastattelussa vastataan kaikkiin peruskysymyksiin, mutta oppilas ei ole tehnyt lisäkysymyksiä.

	Arvosana 8

	Teksti on kirjoitettu ymmärrettävästi. Tekstissä on joitain havaittavia kirjoitusvirheitä.
	Oppilas on käyttänyt Sotasurma-sivustoa asiallisesti. Sen lisäksi hänellä on joitain muita lähteitä.
Lähteet on merkitty, mutta merkinnässä voi olla puutteita.
	Oppilas on pystynyt asettumaan
menneen ajan ihmisen
asemaan.

	Oppilas on kuvaillut
useita sisällissodan 
syitä. Hän osaa yhdistää yleiset syyt ihmisten henkilökohtaiseen elämään.
	Haastattelussa vastataan kaikkiin peruskysymyksiin. Sen lisäksi on tehty joitain tarkentavia kysymyksiä.

	Arvosana 9

	Ilmaisu on sujuvaa ja vaivatonta. Tekstissä ei ole paljoakaan tai lainkaan kirjoitusvirheitä tai puhekielisyyttä.
	Oppilas on etsinyt tietoa
monista erilaisista historian
tiedonlähteistä ja hyödyntänyt niitä monipuolisesti haastattelussaan. Lähteet on merkitty asiallisesti ohjeiden mukaan.
	Oppilas on pystynyt asettumaan
menneen ajan ihmisen
asemaan, ymmärtänyt tämän elämää ja osannut kuvailla tämän toiminnan motiiveja.
	Oppilas on kuvaillut useita sisällissodan
syitä ja mahdollisesti seurauksia.
Hän osaa erotella
sotaa selittävät tekijät vähemmän tärkeistä. Hän ymmärtää ja selittää, miten yleiset syyt vaikuttavat yksittäisten ihmisten elämään.
	Haastateltava kertoo elämästään ja sodasta monipuolisesti.
Tekijä on osannut kysyä haastateltavalta sopivia lisäkysymyksiä.



